הרב בדרשת יום העצמאות התשע"ח בבית הכנסת היכל מנחמוב, תל אביב
הרב **שמואל אליהו** (נולד בכ"ה בכסלו ה'תשי"ז, 29 בנובמבר 1956) הוא רב דתי לאומי, רבה של העיר צפת, אב בית הדין הרבני למניעת הטרדות מיניות במגזר החרדי-דתי, חבר מועצת הרבנות הראשית, חבר ועדת הכשרות הארצית וועדת המקוואות של הרבנות הראשית, נשיא איגוד רבני קהילות ובנו של הרב מרדכי אליהו. התמודד לתפקיד הראשון לציון ב-2003 ושוב ב-2013, אך לא נבחר. ב-2020 הורה בג"ץ להעמידו לדין משמעתי בגלל התבטאויות גזעניות, אך הוא לא הועמד לדין.

ראשית חייו
----------

הרב שמואל אליהו מעביר שיעור בישיבת מבשר שלום, תש"ע
הרב שמואל אליהו ביום ירושלים תשע"ה בישיבת מרכז הרב. לצדו הרב מיכה הלוי והרב איתן אייזמן
נולד בירושלים לרבנית צביה ולרב מרדכי אליהו - הראשון לציון, פוסק ומקובל. למד בישיבת ירושלים לצעירים (מחזור ז'), ולאחר מכן בישיבת מרכז הרב מעט בתקופת הרב צבי יהודה קוק ולאחר פטירתו, אצל הרב אברהם אלקנה כהנא שפירא. שירת בצה"ל כטנקיסט בחיל השריון.

רבנות והנהגה
------------

הוסמך לרבנות בגיל 23, והשלים לימודי רבנות עיר ודיינות במכון אריאל שבירושלים.

בגיל 29 מונה לרב היישוב שלומי, ולאחר כשלוש שנים מונה לרב העיר צפת. לאחר מספר שנים, בשנת ה'תשנ"ג (1993), נבחר למועצת הרבנות הראשית לישראל, ומאז נבחר 5 פעמים ברציפות למועצה והוא מהוותיקים שבין חבריה. היה יו"ר ועדת מקומות קדושים וכיום יו"ר הוועדה לענייני חקיקה ויו"ר מחלקת שחיטת חוץ לארץ באגף הכשרות. כן ערך את קובץ נוהלי הכשרות של הרבנות הראשית עם הרב לוי ביסטריצקי.

בשנת ה'תשס"ג (2003) הציג את מועמדותו למשרת הראשון לציון, אך לתפקיד נבחר הרב שלמה משה עמאר. בשנת ה'תשע"ג (2013) הגיש את מועמדותו בשנית לתפקיד. המועמדות נתקלה בהתנגדות בשל עמדותיו והתבטאויותיו בנוגע להשכרת דירות לערבים ועוד. היועץ המשפטי הודיע כי יש בעיה ולא יגן על המועמדות בבג"ץ, לבסוף המועמדות אושרה. בבחירות זכה הרב יצחק יוסף שקיבל 68 קולות מתוך 147, לעומת 49 לרב אליהו. לפני הבחירות פרסם יו"ר רבני בית הלל הרב רונן נויבירט שנודע לו כי "בצעד אצילי" כדבריו, ויתר הרב אליהו על חתימות שהיו לו (כל מתמודד מחויב להציג לפחות 20 חתימות מחברי הגוף הבוחר כדי שיוכל להתמודד לתפקיד) לטובת מתחרהו הרב אליהו אברג'ל, וביקש מכמה מתומכיו לחתום לרב אברג'ל לאחר שהשר אריה דרעי גרם לכמה מהחותמים לו לחתום חתימה כפולה ובכך לפסול את החתימה. כשבכך מאפשר הרב אליהו לרב אברג'ל להתמודד מולו ואולי לקחת ממנו קולות שהיו יכולים להכריע את הכף לטובתו.

בשנת ה'תשע"ה (2014) התמודד למשרת הרב הספרדי הראשי של ירושלים, וזכה לתמיכת רבנים חרדים בכירים ובהם הרב אהרן לייב שטיינמן, הרב חיים קניבסקי והאדמו"רים מגור ומבעלז, אך הפסיד לרב שלמה משה עמאר.

היה אחראי על קרן מורשת - קרן-גג לגרעינים תורניים בעיירות פיתוח בנשיאות אביו – עד לפירוקה בקיץ ה'תשס"ה (2005). הוא נשיא "עמינדב" – מארגוני השירות הלאומי, ומעייני הישועה הפועל למען החזרה בתשובה ולחיזוק הזהות היהודית. הוא יו"ר ועדת רבנים של מגן דוד אדום בישראל, שמטרתה לעודד צעירים דתיים להתנדבות משמעותית בארגון, על ידי מתן מענה הלכתי לבעיות הכרוכות בכך.

בראשית המאה ה־21 פעל לפתיחת מסלול לימודים תורניים במכללה בצפת לאנשי משטרה, צבא ושירות בתי הסוהר, שיוכרו לצורך תוספות שכר במשכורתם, ובהמשך חתם על תעודות סמיכה לרבנות לבוגרי המסלול. לאחר מספר שנים נחשפו זיופים ומעשי מרמה במסלול והוא נסגר. בפסק הדין שניתן בפרשה ציין השופט שהרב אליהו פעל להקמת המסגרת הכללית במכללה ולא התערב בתוכן הלימודים ובצורתם, ועל-כן מצא שההחלטה לא להעמידו לדין בפרשה סבירה.

הרב אליהו עוסק בשאלות בהלכה, בהלכות ציבור ובענייני קבלה, ועונה בכל יום למאות שאלות[דרוש מקור] במסרונים, בדואר האלקטרוני, בטלפונים ובפגישות אישיות. כמו כן הוא עונה לשאלות מאזינים ברדיו גלי ישראל בימי רביעי ושישי. בנוסף הוא מעביר שיחות בתיכונים ממלכתיים במסגרת תוכניות ועמותות שונות (אח"י, אפיקים, מעגלים, בשבע ועוד), בין היתר בעניין גיוס משמעותי לצה"ל.

מחברי איחוד רבני תורת הארץ הטובה.

### פעילותו למניעת עבריינות מין

הרב אליהו הקים בית דין רבני, ביחד עם הרב ראובן נקאר, שנועד לברר תלונות בנושאים של פגיעות מיניות בחברה הדתית והחרדית שלא הגיעו למשטרה, ועסק במסגרתו במקרים רבים.

בשנת 2014 היה מעורב בחשיפת מעללי הרב עזרא שיינברג ובהרחקתו מהישיבה שבראשה עמד. במאי 2019 פרסם מכתב שבו שורת טענות קשות על התנהלות לא אתית של הרב שמואל טל, וסיכם שאינו ממליץ ללמוד ממנו או בישיבתו. בית דין מיוחד שהוקם לברור בעניין, בהסכמת הרב טל והרב אליהו, קיבל חלק מטענות הרב אליהו ודחה את חלקן. בית הדין אסר על הרב טל לעסוק ברוח הקודש ולייעץ לאנשים באופן אישי, אולם התיר לו להמשיך לעמוד בראש הישיבה וללמד בה.

בשנת 2020 פורסם בידי התכנית חשיפה שהרב שאול אלקריב ביצע מעשים מגונים ועבירות מין במשך שנים במספר נשים שבאו לחצר שלו. בית הדין של הרב אליהו הוציא מרוב הנשים שהצליח למצוא ונפגעו ממנו את העדויות ומסר אותם למשטרה ולחיים אתגר. אלקריב בתגובה הכחיש את המעשה ואיים על הנפגעות, על הרב אליהו ועל חיים אתגר. אלקריב אף ניסה לתקוף את אתגר במהלך דיון בבית המשפט.

הרב אליהו היה מראשי חוקרי הנפגעים בפרשת יהודה משי זהב.

הרב אליהו מוביל עד היום חרם רבני ודתי על הרב אליעזר ברלנד.

עם פרסום התחקיר על חיים ולדר בנובמבר 2021, קבע הרב כי, "הבנאדם הזה מסוכן לחברה, מהסוג של שיינברג, ברלנד, משי זהב", והוסיף, "קיבלנו עדויות מאוד חמורות מאנשים ונשים שנפגעו". במענה לשאלה שהופנתה אליו, המליץ שלא להחזיק בבית את ספריו. אביגיל הלברון, מייסדת הארגון "לא תשתוק", אמרה בראיון למקור ראשון: "הרב אליהו הרים את הכפפה ושידר לנפגעים והנפגעות שהוא בצד שלהם, שהוא מאמין להם... אם הרב אליהו לא היה עושה מעשה, דבר לא היה מתקדם. הוא הביע אמון בנפגעות, ושום רב חרדי לא עשה את זה ככה. ברחוב החרדי אמרו 'הנה הגיע רב מזרוחניק לעשות סדר במגזר החרדי'".

בדצמבר 2021 בעקבות פרשיית ולדר, אמר הרב צבי טאו אמר שהרב אליהו סובל ממקארתיזם ואיבד גבולות בטיפולו בנושא הטרדות מיניות.

במאי 2022 פורסם שהרב משה יזדי, רב קהילה ירושלמית שפעל לחזרה בתשובה, ניצל ותקף מינית נשים שבאו לשיעורים שלו, בתגובה הכריז בית הדין הרבני של הרב אליהו על תלמידיו של יזדי ככת ועל יזדי כאנס. ובנוסף הכריזו עליו נידוי<. בית הדין של הרב אליהו זימן את יזדי לדין לבירור המעשים והמשטרה הודיעה שהרב אליהו יעזור בחקירתו.

ביוני אותה שנה פורסם כי מרדכי שולמן, מורה בגן ילדים בירושלים חרדי ביצע עברות מין בילדים בגן בו לימד. בית הדין של הרב שמואל אליהו גזר עליו נידוי ודאג שיופצו בשכונות החרדיות בירושלים פליירים עם שמו ופירוט מעשיו שמזהירים את הציבור החרדי ממנו. ובתיאום עם רבי נחום דב ברייאר, האדמו"ר של חסידות בויאן אליה השתייך שולמן, דאג בית הדין ששולמן יסולק מהחסידות.

עמדות
-----

הרב שמואל מברך ילד, ירושלים, התשע"ח
בזמן ההתנתקות שהה הרב אליהו בגוש קטיף והביע בפומבי את התנגדותו לתוכנית. למרות זאת, נפגש עם אישים פוליטיים שתמכו בהתנתקות ובהם השרה ציפי לבני. הביע את דעתו כי אין היתר הלכתי לפינוי יהודים מבתיהם.

הרב שמואל אליהו - פסח תשע"ו
בשנת תשס"ד כתב ביחס לרב עובדיה יוסף: "מאז הסכם אוסלו הארור ומאז שנהרגו כמה מחברי הטובים וילדיהם – אני לא מחזיק בביתי שום סידור שלו ושום ספר מספריו. לא מחרים אותו - אבל פשוט לא מסוגל". עם הזמן התרכך יחסו לרב עובדיה, והוא מזכיר את ספריו בדרשותיו.[דרוש מקור]

בדצמבר 2010 פרסם פסק הלכה הקובע כי ליהודים אסור למכור או להשכיר דירות לגויים, על בסיס האיסור של "לא תחנם". לפסק ההלכה צורפו חתימותיהם של כחמישים רבני ערים, ובשלב מאוחר יותר חתמו על המכתב למעלה מ-300 רבנים דתיים לאומים וחרדים, בהם הרבנים שלמה אבינר, זלמן מלמד, דב ליאור ושמחה הכהן קוק. הפסק עורר הד תקשורתי רחב וגינויים מצד מספר רבנים, ארגון יד ושם, יושב ראש הכנסת, ראש הממשלה נתניהו ונשיא המדינה שמעון פרס. בתגובה לגינויים כתב הרב אליהו שהם נובעים מאידאולוגיה השוללת את קיומה של מדינת ישראל כמדינה יהודית ומגיוס פוליטיקאים חסרי עמוד שדרה. לדבריו, הפסק חוקי כמו חוק מקרקעי ישראל שאימץ את תקנות הקק"ל, המייעדות את קרקעותיה להתיישבות יהודית בלבד. הוא טען שהמגנים לא יצאו נגד הרשות הפלסטינית שחוקקה כי המוכר קרקע ליהודי דינו מוות. בגילוי דעת שהתפרסם על ידי הרב אליהו ורבנים נוספים בינואר 2011, נאמר כי שלא כמשתמע מהמכתב הקודם חובה על פי התורה לגלות יחס שוויוני כלפי כל אזרחי המדינה, ועם זאת על מדינת ישראל לפעול נגד גורמים עוינים המבקשים לנצל את עקרון השוויון בין אזרחים נאמנים במדינה, על מנת לממש את זכות השיבה.

אמירותיו של הרב שמואל אליהו גררו מספר הליכים נגדו. בשנת 2002 הורה היועץ המשפטי לממשלה אליקים רובינשטיין לחקור אותו בחשד של הסתה לגזענות לאחר שהתבטא נגד לימודי ערבים במכללת צפת ובעד טרנספר לערביי ישראל. בפברואר 2006 הגיש נגדו כתב אישום אך כתב האישום בוטל לאחר שהרב הבהיר את דבריו. בעקבות עתירה לבג"ץ שהגיש המרכז הרפורמי לדת ומדינה בדרישה להעמידו לדין משמעתי, בשנת 2017 קיימה עמו שרת המשפטים איילת שקד שיחת הבהרה בעניין חובת הזהירות הנדרשת בהתבטאויותיו מתוקף תפקידו. לטענת העותרים, שנתמכה על ידי שופטי בג"ץ, הרב אליהו המשיך לומר דברים בעלי אופי דומה. ב־2019 הוזמן לשיחת הבהרה נוספת אצל שר המשפטים אמיר אוחנה. בספטמבר 2020 הורה בג"ץ להעמיד את הרב אליהו לדין משמעתי עקב חלק מהתבטאויותיו כבעל תפקיד ציבורי א-פוליטי. פסק הדין קבע באופן תקדימי כי רב עיר, יחד עם תפקידים נוספים, הם תפקידים א-פוליטיים ומכך אסור להם להתבטא באופן ששולל השקפות פוליטיות או ערכיות אחרות. ביחס לאחרות פסק בית המשפט כי הן לגיטימיות במסגרת מילוי תפקידו. נכון ל-2024 טרם הועמד לדין משמעתי.

בעקבות פסיקת בג"ץ שיש להרוס את בית הכנסת "איילת השחר" בגבעת זאב, לאחר שנציגי בית הכנסת לא הצליחו להוכיח כי יש להם זכויות בקרקע עליה הוא הוקם, אמר הרב אליהו כי בגליל ישנם אלפי בתים בנויים ללא רישיון ועשרות מסגדים שבנויים על קרקע יהודית ואינם נהרסים. "בית המשפט פרץ דרך לעצמו לפגוע במקומות הקדושים, וזה יפגע גם במקומות קדושים לנצרות ולאסלאם". הוא המליץ למרר לשופטים את החיים בהפגנות ובצעקות, במסגרת החוק.

בינואר 2018 קרא לפיטורי הרמטכ"ל גדי איזנקוט בשל מאמציו לשלב נשים ביחידות קרביות, וקשר זאת לירידה במוטיבציה בצה"ל.

בזמן המהומות בישראל (2021), לאחר שבתי משפט שחררו עשרות ערבים שנעצרו בעקבות התפרעויות, האשים הרב אליהו את השופטים באחריות להמשך המהומות, וקבע כי הם אשמים בכך שיהודים נרצחים.

ביוני 2021, לקראת הקמת ממשלת בנט ולפיד, שהייתה בשותפות רשימה ערבית, נמנה עם הרבנים שחתמו על עצומה לפיה אין לקבל "שתקום ממשלה בישראל שתפגע בדברים היסודיים ביותר בענייני דת ומדינה (...) ייפגעו גם ענייני הביטחון, ששייכים לעצם קיומנו, כאשר היא נשענת על תומכי טרור".

בפברואר 2023, לאחר רעידות האדמה בטורקיה ובסוריה, פרסם מאמר בו השווה ביניהן לבין הטבעת המצרים בים סוף והסביר כי רעידות האדמה הן נקמה אלוהית בגויים, וכי עלינו להודות עליה לאל. המאמר עורר ביקורת בציבור הדתי לאומי, בעקבותיה פרסם מאמר הבהרה ואמר שאין סתירה בין הודיה להגשת עזרה לנפגעים.

במרץ 2023 קרא לבני הישיבות יחד עם רבנים נוספים לצאת ולהפגין בצמתים בתמיכה לרפורמה המשפטית.

בנובמבר 2023 התייחס לסערה שעורר בנו השר עמיחי אליהו באומרו "מה עושים עם רצועת עזה? תמחוק אותם? להפיל עליהם אטום על עזה? זו אופציה, אותי לא יפטרו, את הבן שלי רצו אבל אותי לא יפטרו".

בנובמבר 2023, תוך כדי מלחמת חרבות ברזל, קרא לבכירי צה"ל להתפטר. בן דודו, הפרופ' שמגר בן אליהו האשים אותו בניסיון להכניס טריז בין מפקדי הצבא לבין הציבור וקרא לו להתפטר.

בנובמבר 2023 יצא כנגד העסקה לשחרור החטופים בטענה שהדרך הנכונה היא לשחרר את החטופים בקרב כפי שעשתה ממשלת ישראל בראשותו של יצחק רבין במבצע אנטבה

הרב אליהו מנהל אורח חיים צמחוני.

### שיח בין-דתי

בשנת 2007 קרא לשקול מחדש את הברית עם הדרוזים בישראל בעלון תנועת קוממיות.

בשנת ה'תשע"ב החל במיזם של מפגשים עם אנשי דת מוסלמים, נוצרים ודרוזים המפגשים נערכים בביתו של הרב אליהו בצפת, ומתקיימים בהם דיונים בנושאים המאחדים בין בני הדתות השונות ובדרך לצמצם את המתח הקיים ביניהן.

### תרומת איברים

הרב שמואל אליהו עסק גם בתחום תרומת האיברים, שרבים מהציבור הדתי נמנעים ממנה, בשל בעיות הלכתיות סבוכות הכרוכות בה. לצורך כך השתתף בהקמת עמותת בלבבי, שקידמה חתימה על כרטיס ייחודי לציבור הדתי, המאפשר לתרום איברים בהתאם לדרישות ההלכה. בשנת 2018 שונה הנוסח של כרטיס אדי כך שיתאפשר פיקוח הלכתי על תרומת איברים. מאז העמותה אינה מנפיקה עוד כרטיסים נפרדים, וקוראת לכלל הציבור לחתום על כרטיס אדי.

### צניעות

בענייני צניעות הרב אליהו נוטה להחמיר יחסית למקובל בקרב רוב הרבנים הדתיים הלאומיים. כך למשל, ייעץ לשואלת שלא ללכת עם "חצאית 3/4" ללא גרביים, וכן ייעץ לשואל להגיע לזמן קצר בלבד לחינה של קרובת משפחה, שבה לא יישמרו גדרי הצניעות. הוא כתב מאמר תמיכה בטשטוש של תמונות פניהן של בנות, בעלון שבת המופץ בבתי כנסת, כדי למנוע הסחת דעת מהתפילה.

הרב שמואל וראש עיריית ירושלים, משה ליאון, בהלל בכותל הדרומי, סוכות התשע"ט

משפחתו
------

הרב שמואל אליהו נשוי לטובה ואב ל-7.

* אשתו הרבנית טובה מנהלת מדרשת 'תכלת' בצפת ומפיקת סרטים תורניים לילדים.
* בנו הרב עמיחי – הוא שר המורשת וחבר הכנסת בכנסת העשרים וחמש מטעם מפלגת עוצמה יהודית עד התפטרותו במסגרת החוק הנורווגי. לשעבר יו"ר איגוד רבני הקהילות, מנכ"ל עמותת צו אחד.
* בנו הרב אריאל – שימש רב צבאי ב"נצח יהודה", מנכ"ל איגוד רבני הקהילות ועורך את כתבי אביו. רב קהילת "לב חריש" בחריש.
* בנו הרב אלעד – רב בית הכנסת "אור החיים הקדוש" בגדרה ומנהל את הגרעין תורני "אורי גדרה".
* בנו ישי – מפיק בגלי צה"ל.
* בתו רחל בזק – יועצת חינוכית.

ספריו
-----

* **אביהם של ישראל** – לקט סיפורים לפי סדר מסילת ישרים על אביו, הרב מרדכי אליהו, על פי סיפורים ששמע במהלך השנים לאחר פטירת אביו, יא' כרכים (הספר בקטלוג ULI)
* **אביהם של ישראל - על התורה** – אוצר דברי תורה על סדר פרשיות השבוע, סיפורים שסיפר אביו וסיפורים על אביו, בעריכת שחר שמואל ששון, ה' כרכים
* **אוהבם של ישראל** - חלק א' – סיפורים שסופרו על הבבא סאלי מפי הרב מרדכי אליהו ואחרים. חלק ב' – סיפורים שסופרו על חכם מנחם מנשה. הספר יצא בעילום שם.
* **טוב להודות** – הלכות, תשובות ודרשות ליום העצמאות וליום ירושלים. בספר גם מאמרים מאביו. נערך על ידי הרב משה עמיאל, ה'תשע"ו
* חוברת **שאלות של חיים** – קובץ מאמרים ומדרשים על העניינים שלאחר המוות
* חוברת **למה בית מקדש** – מאמרים בענייני בית המקדש, נכתבה בעילום שם
* **קול צופייך** – עלון שבועי בענייני פרשת שבוע, הלכה ואקטואליה, סיפורים ושו"ת סמס, בהמשך לעלון השבועי של אביו
* **שפתי תפתח - סידור קול אליהו** – סידור לתלמידים עם הלכות בתוספת פירוש רעיוני, לספרדים ואשכנזים, ירושלים ה'תשע"א
* **פרי עץ הדר** – סדר לימוד לט"ו בשבט. הוצאת פרסומי ישראל ושות'
* **הגדה של פסח קוראי שמו** – מאמרים אמונים והלכתיים סביב חג הפסח וההגדה לאור הגאולה.
* **הנבואה** – נבואות שמתגשמות בדור הגאולה, כולל נתונים סטטיסטיים והמחשות ממש של הנבואות.
* הגדה ליום העצמאות

### ספרי אביו שערך

* **עלוני "קול צופייך"**. על העלונים מבוסס הספר "דברי מרדכי" על פרשת השבוע
* **מאמר מרדכי - הלכות לימות החול** – בענייני החלק הראשון של אורח חיים, ירושלים תשע"ג. בעבר יצא ספר זה בשם "ספר הלכה".
* **מאמר מרדכי - למועדים ולימים** – הלכות חגים (מקביל לשולחן ערוך סימנים תכ"ט - תרצ"ז)
* **דרכי הלכה –** הערות בהלכה של הרב מרדכי אליהו על קיצוש"ע לרב שלמה גאנצפריד
* **דרכי טהרה** – הלכות נידה, טהרת המשפחה והלכות צניעות. יצא גם במהדורה מקוצרת.
* **סדר הסליחות השלם** – כולל הלכות לחודש אלול וערב ראש השנה
* **קול אליהו** – סידור לשבת וימי חול עם הלכות. כרכים נוספים יצאו לתשעה באב, תיקון ליל שבועות ותיקון ליל הושענא רבה.
* **קול יעקב** – מחזורים לימים טובים (ראש השנה, יום כיפור, סוכות, פסח, שבועות), בתוספת הלכות

אילן יוחסין
-----------

### משפחת אביו

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | הרב סלמאן אליהו |   | מזל |   |  |  |  |
|   |   |
|  |   |   |   |   |   |   |   |   |   |   |   |   |  |  |  |  |   |   |
|   |   |   |   |   |   |   |   |   |   |   |
| הרב שמעון בן אליהו |  | הרב נעים בן אליהו |  | הרב מרדכי אליהו |   | הרבנית צביה אליהו |
|   |   |
|  |  |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |
|  | שלמה בן אליהו |  | הרב שמואל אליהו |  | הרב יוסף אליהו |  | מירב עמור |   |
|

### משפחת אמו

|  |  |  |  |
| --- | --- | --- | --- |
|   |   |   | ר' יחיא בן-שלוש |
|
|  |  |  |  |   |   |   |
|
|   |   |   | הרב דוד שלוש (מרקש) |   |   |   | סולטנה |   |  |
|   |   |   |   |
|  |  |  |  |  |   |   |   |   |   |   |   |   |  |   |
|   |   |   |   |   |   |
| סעדה |   | הרב יוסף שלוש |   | דדה |   | הרב יעיש נגר |   |
|   |   |   |
|  |   |   |   |   |   |   |   |   |   |   |   |   |  |  |  |  |   |   |
|   |   |   |   |   |   |   |   |   |   |   |
| הרב דוד שלוש |  | הרב אברהם שלוש |  | אביגיל |   | הרב נסים דוד עזראן |   |  |
|   |   |
|  |  |  |  |  |  |  |  |  |  |  |   |   |   |
|
|  |  |  |  |  | הרב מרדכי אליהו |   | הרבנית צביה אליהו |
|   |   |
|  |  |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |
|  | שלמה בן אליהו |  | הרב שמואל אליהו |  | הרב יוסף אליהו |  | מירב עמור |   |
|

לקריאה נוספת
------------

* טלי פרידמן, שמואל ליימן-ווילציג, **חופש הביטוי של רבני הציונות הדתית: בין הלכה, משפט ותקשורת בדמוקרטיה הישראלית**, ניב, 2024

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **שמואל אליהו** |
| ויקישיתוף תמונות ומדיה בוויקישיתוף: **שמואל אליהו** |

* האתר של הרב שמואל אליהו
* נטעאל בנדל, דברים שלא ידעתם על הרב שמואל אליהו, באתר כיפה, 29 באוגוסט 2012
* דביר עמר, אבי מורי, באתר ערוץ 7
* בנימין בראון, 'תשובות בזק: לקראת ריאליזם הלכתי?', דיני ישראל לה (תשפ"ב), עמ' 148-111.
* יהודה שלזינגר, "אסור לתת לפמיניזם קיצוני להוביל את צה"ל", באתר ישראל היום, 29 במרץ 2018
* צביקה קליין, ‏"אין ליהודי מה לעשות בארה"ב או במקום אחר בעולם", בעיתון מקור ראשון, 22 ביולי 2018
* שמואל בן מרדכי אליהו, דף שער בספרייה הלאומית
* כל הכתבות והראיונות - הרב שמואל אליהו, באתר ערוץ 7

**מכּתביו ומשיעוריו**:

* תפילה של הרב שמואל אליהו לפני הגלישה באינטרנט
* ערוץ היוטיוב של קול צופיך שיעורי הרב שמואל אליהו
* שיעורים של הרב שמואל אליהו, באתר "ישיבה"
* הקלטה של שידור חי של שאלות ותשובות עם הרב שמואל אליהו לימי בין המצרים, באתר "ישיבה"
* מבט מחודש על המאבק עם האסלאם, באתר שורש, 16 באוגוסט 2009
* הרב אליהו: דרך הטרור היא לא דרכנו, באתר ynet, 30 באוגוסט 2015

הערות שוליים
------------

1. ↑  דביר עמר, אבי מורי, באתר ערוץ 7
2. 1 2  ירעם נתניהו, שליפות עם הרב שמואל אליהו, באתר nrg‏, 15 באוגוסט 2006
3. ↑  נטעאל בנדל, ‏דברים שלא ידעתם על הרב שמואל אליהו, באתר כיפה, 29 באוגוסט, 2012 16:13
4. ↑  אביאל מגנזי, היועמ"ש החליט: שימוע לרב אליהו המועמד לרב ראשי, באתר ynet, 2 ביולי 2013.
5. ↑  שבתי בנדט‏, סוף המרוץ של הרב אליהו? היועץ לא יגן על המינוי, באתר וואלה!‏, 15 ביולי 2013
6. ↑  גיל קלנר, ‏הרב נויבירט בסיפור אישי: מגיע לרב שמואל אליהו להיות הרב הראשי, באתר "סרוגים", 18 ביולי 2013  
קובי נחשוני, הרבנים הראשיים: הרב יצחק יוסף והרב דוד לאו, באתר ynet, 24 ביולי 2013  
יהודה שלזינגר, נבחרו הרבנים הראשיים: הרב יצחק יוסף והרב דוד לאו, באתר ישראל היום, 24 ביולי 2013
7. ↑  גיל קלנר, ‏הרב נויבירט בסיפור אישי: מגיע לרב שמואל אליהו להיות הרב הראשי, באתר "סרוגים", 18 ביולי 2013
8. ↑  ישראל כהן, ‏מרן ראש-הישיבה הביע תמיכה ברב שמואל אליהו, באתר כיכר השבת, 17 באוקטובר 2014  
חנן גרינווד, ‏בכירי הרבנים החרדיים הודיעו לרב שמואל אליהו כי יתמכו בו במירוץ לרבנות ירושלים, באתר כיפה, 17 באוקטובר 2014
9. ↑  ת"פ (י-ם) 260/08 מדינת ישראל נגד מאיר רוזנטל ואחרים, הכרעת הדין, עמ' 918, עמ' 923-924
10. ↑  רבני תורת הארץ הטובה, באתר תורת הארץ הטובה
11. 1 2  בתאל קולמן, ‏הרב שמואל אליהו: "היה אפשר לעצור את ולדר לפני חמש ועשר שנים", בעיתון מקור ראשון, 30 בדצמבר 2021
12. ↑  חגית רוזנבאום, בלי מורא, בלי משוא פנים, באתר ערוץ 7, 9 בספטמבר 2015
13. ↑  יוני גרין, ‘כבשת הרש’: הרב שמואל אליהו במכתב מטלטל נגד הרב שמואל טל, באתר חרדים10, כ"ד אייר התשע"ט, 29.05.2019  
רועי שרון, לאחר חשיפת כאן חדשות: הרב שמואל אליהו קורא להפסיק ללמוד אצל הרב טל, באתר כאן – תאגיד השידור הישראלי, 29 במאי 2019  
הרב אליהו: לא ללמוד אצל הרב שמואל טל, באתר ערוץ 7, 29 במאי 2019
14. ↑  אריה יואלי, ‏בית הדין פסק: הרב טל יוכל להמשיך לעמוד בראש הישיבה אך ימנע מייעוץ לנשים, באתר "סרוגים", 4 ביולי 2019
15. ↑  מתוך "חשיפה", ‏"כשהוא משפיל אותך, את צריכה להגיד 'תודה'": העדויות המטרידות על הרב שאול אלקריב, באתר ‏מאקו‏, 26 במאי 2020
16. ↑  עדות חדשה נגד שאול אלקריב: ״ניסיתי להתנגד אבל הוא הצליח להביס אותי״, באתר חדשות רוטר
17. ↑   הנאשם בפלילים ״הרב״ שאול אלקריב מאיים על הרב שמואל אליהו על חיים אתגר וקשת ועל המתלוננות נגדו באונס, סרטון באתר יוטיוב
18. ↑  "רעידת אדמה בעוצמה שכזו היא דבר נדיר": כך משפיעות פרשות ולדר ומשי זהב על המגזר החרדי, באתר mynet‏ ירושלים, 7 בינואר 2022
19. ↑  הרב אליהו: "קיבלנו עדויות חמורות מאנשים שנפגעו מחיים ולדר", בעיתון מקור ראשון, 21 בנובמבר 2021
20. ↑  קובי נחשוני, טלי פרקש, סילוק של ספריו, השעיה משידור ועדויות חדשות: פרשת חיים ולדר מטלטלת את המגזר החרדי, באתר ynet, 17 בנובמבר 2021
21. ↑  סערת חיים ולדר | הרב טאו: "הרב אליהו עסוק ברדיפה", באתר "סרוגים"
22. ↑  אריאלה שטרנבך, הותר לפרסום: משה יזדי הוא הרב שנעצר בחשד לעבירות מין, באתר חדשות 13, 28 באפריל 2022
23. ↑  יהונתן גוטליב, ביה"ד של הרב אליהו: "הרב משה יזדי הוא ראש כת שניצל מינית נשים", באתר ערוץ 7, 26 במאי 2022
24. ↑  בית הדין של הרב שמואל אליהו הכריז נידוי: אסור לעמוד בארבע אמות של משה יזדי, באתר כיפה, 26 במאי 2022
25. ↑  אריאלה שטרנבך, "החיים שלנו התהפכו ברגע אחד": זעם ההורים על המורה החשוד בפדופיליה, באתר חדשות 13, 11 ביוני 2022
26. ↑  הותר לפרסום שמו איש החינוך החשוד בביצוע מעשים מגונים בקטינים בבית וגן, באתר mynet‏ ירושלים, 10 ביוני 2022
27. ↑  אריאלה שטרנבך, תחקיר חדשות 13: זהו המורה החשוד בביצוע עבירות מין בגן ילדים, באתר חדשות 13, 10 ביוני 2022
28. ↑  הרב אליהו לא פסק בעניין סירוב, באתר ערוץ 7, 9 ביוני 2006
29. ↑  התבטאויות הרב עובדיה יוסף שליט"א - תשובה באתר כיפה, באתר כיפה, 6 בספטמבר 2003
30. ↑  עשרות רבנים נגד מכירת בתים לערבים, באתר ערוץ 7, 17 בדצמבר 2010
31. ↑  יאיר אטינגר, אלישיב יוצא נגד הרבנים שחתמו על איסור השכרת דירות לערבים, באתר הארץ, 10 בדצמבר 2010
32. ↑  1"התבונה נראית נפגמת", באתר כיפה, 13 בדצמבר 2010
33. ↑  הרב שמואל אליהו, אתם בעד הרבנים? זה בסדר, באתר ynet, 13 בדצמבר 2010
34. ↑  גילוי דעת: כבדהו וחשדהו, באתר ערוץ 7, 13 בינואר 2011
35. ↑  מאת ג'לאל בנא ואורי אס‏, היועמ"ש: לחקור הרב של צפת על הסתה גזענית, באתר וואלה!‏, 3 באוקטובר 2002
36. ↑  יאיר אטינגר, אלי אשכנזי, ג'קי חורי, יובל יועז, כתב אישום נגד רבה של צפת בחשד להסתה לגזענות, באתר הארץ, 1 בפברואר 2006
37. ↑  אלי אשכנזי, יבוטל האישום נגד רבה של צפת על הסתה לגזענות, באתר הארץ, 18 ביוני 2006
38. ↑  אריה ריבקינד, דיבר נגד הערבים? הפרקליטות לא תעמיד לדין את הרב שמואל אליהו, באתר חרדים10, 18 ביולי 2017
39. ↑  נטעאל בנדל, ‏שופטי בג"ץ נגד הרב שמואל אליהו, בעיתון מקור ראשון, 23 באוקטובר 2018
40. ↑  אתר למנויים בלבד נטעאל בנדל ואור קשתי, בג"ץ הורה להעמיד לדין משמעתי את הרב שמואל אליהו בגלל התבטאויות גזעניות, באתר הארץ, 21 בספטמבר 2020
41. ↑  בג"ץ 7150/16 המרכז הרפורמי לדת ומדינה – התנועה ליהדות מתקדמת בישראל ואחרים נ' שרת המשפטים ואחרים, ניתן ב־21 בספטמבר 2020  
יעל פרידסון, קובי נחשוני, בג"ץ קבע: הרב שמואל אליהו יועמד לדין משמעתי, באתר ynet, 21 בספטמבר 2020
42. ↑  שלמה פיוטרקובסקי, בג"ץ: בית הכנסת בגבעת זאב יהרס אחרי החגים, באתר ערוץ 7, 10 בספטמבר 2015.
43. ↑  הריאיון לרדיו גלי ישראל  
הרב שמואל אליהו "לאמלל לשופטים את החיים", באתר nrg‏, 12 בנובמבר 2015
44. ↑  גיא עזרא, ‏הרב אליהו קורא לנתניהו: "פטר את איזנקוט", באתר "סרוגים", 17 בינואר 2018
45. ↑  יהונתן גוטליב - ערוץ 7, הרב שמואל אליהו לשופטים ששחררו את הפורעים: אתם אשמים, באתר ערוץ 7
46. ↑  קובי נחשוני, רבנים קראו "לעשות הכול כדי שהממשלה לא תקום"; הרב דרוקמן: "לא הסתה", באתר ynet, 6 ביוני 2021
47. ↑  הרב שמואל אליהו, הרב שמואל אליהו: איך מתייחסים לרעידת האדמה שהייתה בטורקיה ובסוריה?, באתר ערוץ 7, 10 בפברואר 2023
48. ↑  הרב יהודה גלעד, ‏כך היא דרכה של תורה? תגובה לרב שמואל אליהו, באתר "סרוגים", 9 בפברואר 2023
49. ↑   ציוץ של אברהם סתיו ברשת החברתית אקס (טוויטר), 9 בפברואר 2023
50. ↑  הבעלים של עולם קטן מתנצל: לא מזדהה עם הדברים של הרב אליהו, באתר כיפה, 11 בפברואר 2023
51. ↑  הרב יעקב מדן, מעשה ידי טובעים בים: הרב יעקב מדן בתגובה למאמרו של הרב שמואל אליהו, באתר ערוץ 7, 12 בפברואר 2023
52. ↑  הרב שמואל אליהו, ‏אחרי הסערה | הרב שמואל אליהו מסביר את המאמר, באתר "סרוגים", 10 בפברואר 2023
53. ↑  חנן גרינווד, ההתנגשויות בדרך? רבנים בכירים קוראים לבני הישיבות לצאת לצמתים ולהפגין למען הרפורמה, באתר www.israelhayom.co.il, ‏2023-03-23
54. ↑  ערוץ 7, הרב שמואל אליהו: אטום על עזה - אופציה, אותי לא יפטרו, באתר www.inn.co.il, ‏2023-11-14
55. ↑  הרב שמואל אליהו נגד בכירי צה"ל: "משום מה עוד לא התפטרו", באתר ynet, 19 בנובמבר 2023
56. ↑  שמגר בן-אליהו, זו קריאה לבן דודי, הרב אליהו: תתפטר, באתר ynet, 22 בנובמבר 2023
57. ↑  ערוץ 7, הממשלה אישרה את עסקת שחרור החטופים, באתר www.inn.co.il, ‏2023-11-22
58. ↑  שמואל אליהו, ‏עמדת הרב שמואל אליהו על העסקה לשחרור החטופים, באתר "סרוגים", 22 בנובמבר 2023
59. ↑  צמחונות במגזר הדתי? יש דבר כזה, באתר כיפה, 30 ביוני 2014
60. ↑  קובי נחשוני, הרב שמואל אליהו: לשקול הברית עם הדרוזים, באתר ynet, 22 בנובמבר 2007
61. ↑  חזון אליהו: כשהשיח' הירדני הגיע לרב של צפת, באתר ynet, 27 בדצמבר 2012
62. ↑  אריה יואלי, ‏'בלבבי': כרטיס תרומות האברים של הציבור הדתי, באתר "סרוגים", 14 ביולי 2011
63. ↑  'בלבבי' - עמותה להצלת חיים בפיקוח הלכתי.
64. ↑  חצאית קצרה ללא גרביים, אתר מורייה, מתוך ארכיון האינטרנט
65. ↑  טקס חינה לא צנוע
66. ↑  הרב שמואל אליהו, אולי השאלה לא הייתה נכונה?, באתר nrg‏, 11 בדצמבר 2007
67. ↑  חגית רוטנברג, רבנית בפעולה, באתר ערוץ 7
68. ↑  נכון ל-2006 שליפות עם הרב שמואל אליהו, ירעם נתניהו באתר מעריב
69. ↑  החבורה - הרבנית רחל בזק, באתר הרבנית רחל בזק, ‏1 בפברואר 2023
70. ↑  רבקי גולדפינגר, עניין אישי והפעם עם הרבנית רחל בזק, באתר ערוץ 7, 22 בספטמבר 2022

|  |  |  |
| --- | --- | --- |
| **הקודם**:**הרב דוד דיין** | **רבנים ראשיים ספרדים של צפת** | **הבא**: |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007307978105171
* LCCN: no2009064554
* VIAF: 261761364
* WorldCat: lccn-no2009064554

 |